तेक्वान्दो र कबड्डी टिम विदेश खेल्न जाँदै
बेल्जियन ओपन जी–टु तेक्वान्दोमा प्रतियोगितामा भाग लिन ६ खेलाडीसहित १० सदस्यीय नेपाली तेक्वान्दो टोली बिहीबार बेल्जियमको लोमेल जाने भएको छ ।
काठमाडौँ — बेल्जियन ओपन जी–टु तेक्वान्दोमा प्रतियोगितामा भाग लिन ६ खेलाडीसहित १० सदस्यीय नेपाली तेक्वान्दो टोली बिहीबार बेल्जियमको लोमेल जाने भएको छ ।चैत ५ देखि ६ सम्म हुने प्रतियोगिताको ८० केजीमुनि धनबहादुर दराई, ७४ केजीमा दीपेन्द्रबहादुर नेपाली, ६८ केजीमा शिशिर श्रेष्ठ र वीरबहादुर महरा, ६३ केजीमा अब्बास खान र ५४ केजीमा मोहम्मद उमर खानले प्रतिस्पर्धा गर्नेछन् । दुई खेलाडी १३ औं सागका पदक विजेता छन् । सागमा वीरबहादुरले स्वर्ण र शिशिरले कांस्य जितेका थिए ।टोली प्रमुखमा गोपाल श्रेष्ठ, प्रशिक्षकमा क्वान योङ दाल र रोशन खान र व्यवस्थापकमा शैलेश श्रेष्ठ छन् । ग्योरोगीका सेकेन्ड क्लास निर्णायक अशोक खड्का र रवीन्द्र मल्ल तथा दीपेन्द्र ढकालले प्रतियोगितामा निर्णायकको भूमिका निर्वाह गर्नेछन् ।कबड्डी बंगलादेश जानेयस्तै बंगबन्धु कप अन्तर्राष्ट्रिय कबड्डी प्रतियोगितामा भाग लिन १० खेलाडीसहित १५ सदस्यीय नेपाली टोली बिहीबार बंगलादेशको ढाका जाने भएको छ । मार्च १६ देखि २५ सम्म प्रतियोगितामा खेलाडी कल्याण भुजेल, प्रवीण खड्का, नागेश्वर थारु, रन्जित गजमेर, रामु टमाटा, अजय मानन्धर, प्रदीप मिजार, कुमार लामा, बन्धु राणा र लालमोहन यादवले प्रतिस्पर्धा गर्नेछन् । प्रशिक्षकमा पार्वती राई, अफिसियलमा प्रकाशप्रसाद शाह र अरविन्दकुमार झा, व्यवस्थापक रामकेवल मुखिया र जज विनोद प्रजापति छन् ।टोलीलाई राष्ट्रिय खेलकुद परिषद्का उपाध्यक्ष शिव कोइराला र अखिल नेपाल कबड्डी संघकी अध्यक्ष तुलसी थापाले बिदाइ गरे ।